
A V I Z
asupra propunerii legislative privind administrarea 
şi exploatarea căilor ferate române
În    conformitate    cu    prevederile    art.     89     din     Regulamentul     Camerei
Deputaţilor, Comisia pentru apărare, ordine publică şi siguranţă naţională a fost sesizată spre dezbatere şi avizare cu propunerea legislativă privind administrarea şi exploatarea căilor ferate române, trimisă cu adresa nr. 302 din 7 octombrie 2002 şi înregistrată la comisie sub nr. 32/656 din 8 noiembrie 2002.

Potrivit prevederilor art. 60 din Regulamentul Camerei Deputaţilor, Comisia, în şedinţa din  26 noiembrie 2002, a dezbătut propunerea legislativă  menţionată mai sus, a examinat expunerea de motive, Punctul de vedere al Guvernului nr. 2024 din 15.08.2002, precum şi Avizul Consiliului Legislativ nr. 1247/30.09.2002.

În ansamblul ei,  propunerea  legislativă   nu   este   în   concordanţă   cu  cerinţele

principiului concurenţei, specifice economiei de piaţă, respectiv dezvoltarea pieţei transportului feroviar.

Adoptarea propunerii legislative  ar  crea  o      vădită    contradicţie cu obiectivele

structurale stabilite, atât  prin aranjamente internaţionale cât şi prin acte normative interne emise în aplicarea unor de măsuri de privatizare a transportului feroviar de mărfuri şi a societăţilor comerciale externalizate din reţeaua transportului feroviar de călători.

Propunerea       legislativă       prezintă    şi     alte      deficienţe în plan conceptual,

aşa cum sunt arătate în avizul  Consiliului Legislativ.
În urma dezbaterilor, membrii comisiei au hotărât cu unanimitate de voturi pentru, respingerea acestei iniţiative legislative.
Propunerea legislativă  face parte din categoria legilor ordinare.

